Michel Platimi je nekdanji nogometaš in trener ter od leta 2007 do decembra 2015 predsednik Združenja evropskih nogometnih zvez. V svoji nogometni karieri je igral za klube Nancy, Saint-Étienne in Juventus. Kot član francoske reprezentance je osvojil Evropsko prvenstvo 1984, kjer je bil najboljši strelec in izbran za najboljšega nogometaša. Nastopil je tudi na svetovnih prvenstvih v letih 1978, 1982 in 1986, kjer se je z reprezentanco dvakrat uvrstil v polfinale. Platini, Alain Giresse, Luis Fernández in Jean Tigana so skupaj tvorili »carré magique« (čarobni kvadrat), vezno linijo, ki je prinesla francoski reprezentanci uspehe v osemdesetih letih.